Abrid aseklan mačči d win kan i d-neǧǧren neɣ i d-sbeggnen yirgazen i yessawḍen ad arun ungalen maca taɣult-a n tira n wungal tettunefka ula i tameṭṭut i wakken ad tessebgen iman-is, ad tales wa ad tessugnen ula d nettat. Deg-s ad tessufeɣ tizemmar-is akked d tilin-is imi akken neẓra zik-nni tameṭṭut tettwiḥqer, yettwaɛfas umur-is d yisemis. Tettwaxdam kan i uxxam d lecɣal-is maca taswiḥt tbeddel, tuɣal tekseb tilelli ɣef waya tɛerreḍ ula d nettat ad yesbed tilin-is deg yal taɣult. Asnulfu-a n tira n wungal n tmeṭṭut iban-d i tikkelt tamenzut ɣef ufus n tnagalt Linda KUDAC s wungal-is Aɛecciw n tmes, i d-yeffɣen deg useggas n 2009. D nettat i d-ineǧǧren abrid i tmeṭṭut akken ad tezmer. Ɣef waya, nejmeɛ-d akk ungalen i urant tlawin seg 2010 d tassawent.